Platanus × hispanica

Un plato: Platanus × hispanica 
 Descrission 
Ël Platanus × hispanica, conossù comunement 'me plato ìbrid o plato comun, a l'é n'erbo àut e amponent dla famija dle Platanaceae. A peul rivé a 30-40 méter d'autëssa e a l'ha na gròssa scòrsa scajosa ch'as dëstaca an mace gris-verdastre, creand un caraterìstich motiv ëd color. Le feuje a son palmà, con sinch lòb dentà, ëd color verd lusent an s'ël dë dzora, pì ciàir sota. Jë scion a son altern. Ij fior a son pìcite e verdastr, ragrupà an pom ësférich pendù. Ij frut a son dij pom pòrfid da 2-3 cù, ch'as ten-o sël branch për tut l'invern. A l'ha 'd rèis fòrte e superficiaj.

 Distribussion 
A l'é stàit ampiantà an tuta Euròpa a parte dal sécol XVII, an particolar an Fransa, Spagna e Italia, andoa a l'é stàit dovrà për la forestassion ëd le sità. A l'é motobin comun ant le stra, ij parch e le campagne ëd vàire region italian-e, an Piemont comprèis. A soporta bin l'inquinament urban e a l'é dovrà dzortut coma pianta da ombra e da decorassion.

 Notissie 
As pensa che cost plato a sia n'ìbrid an tra ël Platanus orientalis (plato oriental) e ël Platanus occidentalis (plato american). Cheidun d'àutri a penso che a sia na varietà coltivà dël Platanus orientalis. La question a l'é 'ncó duvèrta për ij botànich. A l'é un erbo motobin robust, resistent a le maladìe e al frèid, ma a peul esse atacà da na maladìa fonzin-a ciamà càncher dël plato. An piemontèis a l'é ciamà sempi plato o plàtan. Sò bòsch a l'é dovrà an ebanisterìa.

 Arferiment bibliogràfich për chi a veul fé dj'arserche pì ancreuse 

 Platanus × hispanica Muenchh.

Categorìa:Botànica
Categorìa:Platanus